27/10/2014 | Administración LocalMunicipal
Betanzos
Bases da convocatoria para a selección de 1 técnico/a de orientación laboral

BASES DA CONVOCATORIA PARA A SELECCIÓN DE 1 TÉCNICO/A DE ORIENTACIÓN LABORAL 1.ª.–Obxecto da convocatoria. É obxecto da presenta convocatoria a selección por procedemento de concurso libre dun/ha (1) técnico/a de orientación laboral para o Concello de Betanzos, para a súa contratación laboral para o servizo de emprego do Concello de Betanzos de conformidade coa seguinte normativa: – Lei 7/2007, do 12 de abril, do Estatuto Básico do Empregado Público (EBEP). – Lei 7/1985, do 2 de abril, reguladora das bases de réxime local. – Real decreto lexislativo 1/2008, do 13 de marzo, polo que se aproba o texto refundido da Lei de función pública de Galicia, e demais disposicións de pertinente aplicación.2.ª.–Características do posto. Número de postos: un (1). Nivel de titulación: licenciatura ou diplomatura universitaria. Denominación do posto: técnico/a de orientación laboral. Grupo II.–Duración do contrato: 12 meses. Funcións: actuacións e medidas de información, acompañamento, motivación e asesoramento que, tendo en conta as circunstancias persoais e profesionais das persoas desempregadas, lle permita determinar as súas capacidades e intereses e xestionar a súa traxectoria individual de aprendizaxe, a busca de emprego ou a posta en práctica de iniciativas empresariais.3.ª.–Requisitos das persoas aspirantes. Para tomar parte no proceso selectivo, as persoas aspirantes deberán reunir os seguintes requisitos na data de expiración do prazo concedido para a presentación de solicitudes: – Ter nacionalidade española ou ser nacional dun Estado membro da Unión Europea ou doutros estados aos que se refire e nas condicións que establece o artigo 57 do EBEP. – Estar en posesión do título de diplomatura universitaria ou superior das relacionadas na base 6.ª da presente convocatoria. – Non ter sido separada mediante expediente disciplinario do servizo de calquera das administracións públicas, nin estar inhabilitada para o exercicio, nin estar inhabilitada para o exercicio das funcións públicas por sentenza xudicial firme. – Non padecer enfermidade nin eiva física que impida o normal desenvolvemento das funcións habituais do posto ao que se aspira. – Non estar afectada por ningún dos motivos de incompatibilidade recollidos na lexislación vixente nin sobre incompatibilidades do persoal ao servizo das administración públicas.4.ª.–Presentación de instancias. As instancias solicitando tomar parte no proceso selectivo incluirán a manifestación de que se reúnen todos e cada un dos requisitos da presente convocatoria. As instancias, no modelo que figura como anexo I, dirixiranse ao alcalde do Concello de Betanzos e presentaranse no Rexistro Xeral do Concello de Betanzos, no prazo de cinco días hábiles, contados a partir do seguinte ao de publicación do anuncio da convocatoria no Boletín Oficial da Provincia. Poderán tamén remitirse na forma prevista no artigo 38.4 da Lei 30/1992, do 26 de novembro, do réxime xurídico das administracións públicas e procedemento administrativo común (LRXAP), neste caso as persoas solicitantes deberán comunicalo mediante fax durante o mesmo prazo de presentación de instancias. Xunto coa instancia achegaranse os seguintes documentos: Fotocopia do DNI ou resgardo do mesmo, pasaporte ou carné de conducir. Relación dos méritos alegados para a súa valoración na fase de concurso, segundo a orde de baremación establecida en cada un dos apartados que figuran na base 6.ª. A documentación acreditativa dos méritos alegados presentarase en copia simple e posteriormente a persoa seleccionada deberá presentar os orixinais para o seu cotexo. Non se tomarán en consideración os méritos que non queden debidamente acreditados dentro do prazo de presentación de instancias.5.ª.–Admisión de persoas aspirantes. Rematado o prazo de presentación de instancias, o alcalde ditará resolución pola que se aprobará a listaxe provisional de persoas admitidas e excluídas que se fará pública no taboleiro de anuncios do Concello e na páxina web municipal www.betanzos.net.Dentro dos cinco días hábiles seguintes aos desta publicación poderanse emendar as instancias presentadas para os efectos do artigo 71 da LRXAP. De non existir persoas aspirantes excluídas, o alcalde elevará a definitiva a listaxe provisional na mesma resolución. Noutro caso, as reclamacións ou emendas, se as houbese, serán resoltas na resolución pola que se aproba a listaxe definitiva que se publicará do mesmo xeito que a provisional.6.ª.–Procedemento de selección e baremación de méritos. Publicada a listaxe definitiva das persoas aspirantes admitidas, o tribunal reunirase para os efectos de valorar os méritos alegados debidamente acreditados das persoas aspirantes. O procedemento de selección será o de concurso de méritos. As persoas aspirantes deberán estar en posesión deles como máximo na data de expiración do prazo de presentación de instancias. A puntuación máxima total da fase de concurso establécese en dez puntos e será o resultado de sumar os méritos que se enumeran de seguido cos límites que se sinalan para cada un deles. – Titulación académica (máximo total neste apartado 2,5 puntos) Psicoloxía: 2,5 puntos Pedagoxía: 2,5 puntos Psicopedagoxía: 2,5 puntos Socioloxía: 2,5 puntos Educación Social: 2 puntos Traballo social: 2 puntos Diplomatura en Relacións Laborais: 2 puntos Outra titulación de licenciada/o universitaria/o, arquitecta/o, enxeñeira/o, enxeñeiro/a técnico, diplomado/a universitario, arquitecto/a técnico ou grao (para o caso de ter varias titulacións só se contará unha): 1,5 puntos. É requisito indispensable ter algunha destas titulacións. – Formación complementaria (máximo total neste apartado 2 puntos) Másters e cursos en materias relacionadas directamente co posto ofertado (orientación laboral): 0,1 puntos por cada 30 horas formativas. – Experiencia profesional (máximo total neste apartado 5 puntos) A experiencia profesional deberá acreditarse a través dunha certificación oficial de vida laboral actualizada e copia de contrato de traballo ou certificado de empresa onde consten as tarefas realizadas. Os servicios prestados nunha administración pública poderán xustificarse do xeito anterior ou ben con certificado expedido por órgano ou funcionario competente para elo, comprensivo dos periodos traballados, e tarefas realizadas, Cando se trate de colaboracións, bolsas, titorías, docencia, educación social ou servizos sociais, estes deberán acreditase mediante certificación de organismos oficiais na que deberá constar o tempo de realización Por cada mes realizando tarefas técnicas directamente relacionadas co posto ofertado: orientación laboral/profesional, titorías laborais con persoas adultas, inserción laboral, etc: 0,4 por cada mes Por cada mes realizando tarefas técnicas indirectamente relacionadas co posto ofertado: 0,1 puntos por cada mes (máximo 2 puntos neste epígrafe) – Outros méritos (máximo total neste apartado 0,5 puntos) Celga 3 ou equivalente debidamente homologado: 0,15 puntos Celga 4 ou equivalente debidamente homologado: 0,25 puntos (No caso de que a persoa candidata posúa os títulos CELGA 3 e CELGA 4, só se valorará o CELGA 4). Coñecementos de informática debidamente acreditados: 0,25 puntos 7.ª.–Puntuación final. A puntuación final será o resultado da puntuación obtida na fase de concurso. No caso de producirse empate na puntuación final, o mesmo resolverase, sumando a totalidade dos méritos alegados polos aspirantes empatados, sen o límite máximo que se dí para cada apartado, e aplicando por orde os seguintes criterios: – 1.º. Maior experiencia profesional. – 2.º. Titulación superior. – 3.º. Maior puntuación en formación. De tal xeito que de resultar un dos aspirantes, con maior experiencia total, será o seleccionado, de persistir o empate mirarase o seguinte criterio e de seguir o terceiro.8.ª.–Tribunal de selección. Terá como función a avaliación dos méritos alegados polas persoas aspirantes e estará constituído por un/ha presidente/a, catro vogais e un secretario (con voz e sen voto) nomeado/as polo alcalde, entre funcionario/as ou persoal laboral do Concello de Betanzos, coa titulación axeitada ao concurso. A súa composición será publicada conxuntamente coa lista definitiva de persoas admitidas.9.ª.–Proposta da persoa seleccionada. Rematada a realización da fase de concurso o Tribunal realizará unha proposta da persoa aspirante preseleccionada para a realización das accións de información, orientación e prospección de emprego. Á vista do actuado procederase mediante resolución da Alcaldía sobre a contratación, debéndose presentar previamente os documentos acreditativos dos requisitos establecidos na base 3.ª da presente convocatoria, asi como os orixinais dos méritos alegados para o seu cotexo. Betanzos, 9 de outubro de 2014. O ALCALDE Asdo.: José Ramón García Vázquez ANEXO I - MODELO DE INSTANCIA D. ________________________________________________________________, con NIF n.º ___________________, e domicilio na rúa ____________________________________________________, n.º _______ de ___________________________________________, provincia ___________________, código postal __________ e teléfono _________________ EXPÓN Informado da convocatoria que realiza o Concello de Betanzos para unha praza de orientador/a laboral dacordo ás bases publicadas no B. O. P., que declara coñecer e aceptar. Tendo en conta que cumpre os requisitos esixidos na claúsula 3.ª de tales bases, comprométese a achegar os documentos acreditativos destes no suposto de ser seleccionado, SOLICITA: Ser admitido ao proceso de selección convocado, para o que achega: – Fotocopia do D. N. I ou resgardo do mesmo, pasaporte ou carné de conducir. – Relación dos méritos alegados para a súa valoración na fase de concurso, segundo a orde de baremación establecida en cada un dos apartados que figuran na base 6.ª. – Documentación acreditativa dos méritos alegados para a sua valoración. Así mesmo autoriza a que lle sexan comunicadas as actuacións do expediente a través de SMS, ao número de teléfono arriba indicado. En _______________________, a _______ de ________________ de 2014. Asdo.: SR. ALCALDE-PRESIDENTE DO CONCELLO DE BETANZOS.